Publication: Magyar Közlöny
Issue: MK-2005-166 (Year: 2005, Number: 166)
Era: 2004-2010
Section: 2. számú melléklet az 1129/2005. (XII. 22.) Korm. határozathoz
Paragraph Index: 1323

2005. október 21-i ülésérõl Napirend elõtt a munkavállalói oldal tiltakozott az ellen, hogy a Munka Törvénykönyvét módosító törvényjavaslatot a Kormány a minimálbér tárgyalások megkezdése elõtt terjesztette az Országgyûlés elé és a törvényhozókat úgy tájékoztatta, hogy azzal a szociális partnerek egyetértettek – a minimálbér megállapításának szabályozására tett módosító javaslat tekintetében is. Válaszában a Kormány képviselõje jelezte, tájékoztatja az illetékes parlamenti bizottságot a tárgyalások állásáról, és amint létrejön a kötelezõ legkisebb keresethez kapcsolódó egyezség, azt módosító indítványként benyújtják a parlamentnek. Emlékeztetett továbbá arra, hogy a minimálbér szabályozására vonatkozó törvényjavaslat tervezetét a Kormány szeptember 27-én – a törvényjavaslat benyújtása elõtt – az OÉT elé terjesztette, de a szociális partnerek elzárkóztak a megtárgyalása elõl. Ugyancsak napirend elõtt a munkavállalói oldal kifogásolta, hogy az Országgyûléshez benyújtott kereskedelemrõl szóló törvény nincs szinkronban a Munka Törvénykönyvével, mivel a munkaszüneti napokon történõ munkavégzést illetõen felül kívánja azt írni. A munkavállalói oldal álláspontja szerint semmiképpen sem bõvíthetõ az a kör, amely munkaszüneti napon is dolgozhat.

Source: https://magyarkozlony.hu/hivatalos-lapok/7a9bcc35024bff6a4891f0a79ee4ef610709fe20/dokumentumok/e3dbd51d1a59aa6cc917c6663215b7bdda91c77c/letoltes